(612911) 2004 XR190
Den (612911) 2004 XR190 ass en transneptuneschen Objet aus der Grupp vun de Scattered Disk Objects mat engem Duerchmiesser vu 500 bis 1000 Kilometer an enger visueller Hellegkeet vun 21,8 mag. Hien ass op enger Distanz vun 52 bis 62 AE vun der Sonn ewech. Seng Ëmlafzäit ass ongeféier 431 Joer.

Bemierkenswert ass déi héich Bunnschréi vu 47° géint d'Ekliptik souwéi déi kleng Exzentrizitéit vun nëmmen 0,08. Den Objet gouf entdeckt, well e grad zoufälleg de Plang vun der Ekliptik gekräizt huet a sou bei der Sich no Objete vum Sonnesystem déi méi wäit ewech leien opgefall war. Dat léisst drop schléissen, datt et méiglecherweis nach vill méi onentdeckt Objete mat änleche Bunnparametere gëtt.

Firwat den Asteroid sou eng héich Inklinatioun huet, ass nach net gekläert. Den 2004 XR190 beweegt sech déi Säit der Kuiperceinture ëm d'Sonn, méiglecherweis besteet eng 8:3-Bunnresonanz zum Neptun. D'Bunnstéierungen duerch d'Gravitatiounskraaft vum Neptun ass zwar op sou enger Distanz minimal, soudatt Objeten do op enger zanter der Sonnesystemgenesis onverännerter Bunn lafe missten.

Den 2004 XR190 gouf am Dezember 2004 vun engem Team ëm de Lynne Allen vun der University of British Columbia zu Vancouver, Kanada am Mauna-Kea-Observatoire op Hawaii entdeckt.

Kuckt och

Um Spaweck 
 Bunnparameter
  Entdeckungs-Websäit vum Fuerscherteam
 Artikel am New Scientist

Extrem transneptunesch Objeten
Astronomesch Objeten déi 2004 entdeckt goufen
Scattered disk-Objeten
Net numeréiert Asteroiden